Kérdések

1. Mivel kapcsolatos érték egy világítótest paraméterei között a „Watt” mértékegységű szám?
   1. fogyasztás
   2. fényerősség
   3. színhőmérséklet
   4. vízállóság
2. Mi az a partíció?
   1. A háttértár önálló logikai egysége.
   2. A telepítőlemez másik neve.
   3. A Linux operációs rendszer egy változata.
   4. A számítógép külső beviteli egységei (pl. billentyűzet, egér).
3. Melyik NEM a Windows 10 beépített segédprogramja?
   1. Médiakezelő
   2. Lemezkezelő
   3. Eszközkezelő
   4. Feladatkezelő
4. Mi a különbség a Microsoft Windows és a Debian Linux operációs rendszerek között?
   1. A Linuxos szoftverek nem futtathatók automatikusan Windows alatt is.
   2. Windows csak Intel processzorokon fut, a Debian Linux minden eszközön.
   3. Debian Linux telepítéséhez CD-meghajtóra van szükség, Windows telepíthető hálózatról is.
   4. A Debian Linux csak parancssori felülettel érhető el, a Windows kényelmesebb, mert grafikus.
5. Melyik PC csatlakozót jellemezzük: univerzális belső bővítőkártya csatlakozó az alaplapon, létezik belőle többféle méretű és sebességű, akár ugyanazon az alaplapon is?
   1. PCIe
   2. PCMCIA
   3. eSATA
   4. AGP
6. Milyen hátránnyal járhat, ha Windows operációs rendszert futtató notebook helyett Androidos tabletet szeretnénk használni napi munkánkhoz?
   1. Nem biztos, hogy futni fognak rajta a programjaink.
   2. Nem használhatunk egeret.
   3. Nem tudjuk elérni a Google Drive tárhelyünket.
   4. Az akkumulátor súlya miatt nehezebb lesz magunkkal vinni.
7. A rendszergazda portalanított egy kliens számítógépet, majd ezután a felhasználó azt állítja, hogy a számítógép gyorsabban működik. Lehetséges ilyen?
   1. A számítógép előtte túlmelegedés miatt automatikusan alacsonyabb órajelen üzemelt.
   2. A por csak esztétikai gond, nem lehet ilyen hatása.
   3. A merevlemez fejmozgását akadályozta a por, emiatt volt lassabb.
   4. A lerakódott por megnövelte a vezetékek ellenállását, ezért volt lassabb.
8. Minek a protokollja a TFTP?
   1. fájlátvitel
   2. titkosított böngészés
   3. elektronikus levelezés
   4. jelszavas hitelesítés
9. Mire használja egy kliens számítógép operációs rendszere az alhálózati maszkot?
   1. Annak eldöntésére, hogy egy számítógép a helyi vagy egy külső hálózaton található-e meg.
   2. Az alapértelmezett átjáró címének kiszámítására.
   3. Az elérhető maximális sávszélesség meghatározására.
   4. IPv4-IPv6 címek közti átalakításra.
10. Mire való a tűzfal?
    1. Hálózat védelme támadásoktól.
    2. Merevlemez titkosítása.
    3. Számítógép belső alkatrészeinek túlfeszültségvédelme.
    4. Zárható szekrény hálózati eszközök számára.
11. Milyen témakörben került elő a „Hyper-V” kifejezés?
    1. Virtuális számítógép futtatása.
    2. A vezeték nélküli hitelesítési szabványok egyike.
    3. A rendszeres szoftveres karbantartás egyik segédprogramja.
    4. Hálózatos eszközök gyártója, a Cisco egyik vetélytársa.
12. Mi az IoT rövidítéssel említett informatikai trend lényege?
    1. Internetre csatlakoztatott okos eszközök.
    2. Felhőalapú számítás.
    3. Virtuális szerverek használata.
    4. Otthonról végzett irodai munka.
13. Melyik állítás igaz az okostelefonokon használható vezeték nélküli lehetőségekre?
    1. Mobil internetet meg lehet osztani másik telefonnal Wifin keresztül.
    2. A Bluetooth maximális sávszélessége körülbelül a Wifi 802.11n kétszerese.
    3. Bluetooth és Wifi nem használható egyszerre, mert ugyanaz a chip vezérli őket.
    4. A Bluetooth képes fejhallgatóra hangot küldeni, de fájlokat nem tudunk átvinni vele.
14. Melyik git parancs segítségével tudom frissíteni az állományaim helyi másolatát?
    1. git pull
    2. git download
    3. git push
    4. git query
15. Melyik nem erőforrás típus a projektmenedzsment témakörben?
    1. idő
    2. anyag
    3. költség
    4. munka