Alapvizsga teszt

2021.06.18

A feladatsor 15 tesztkérdést tartalmaz, minden tesztkérdésre 1 jó válasz van. Minden helyesen megjelölt válasz 2 pontot ér, a helytelenül megjelölt válasz 0 pont, ha 1-nél több válaszlehetőséget jelölt be, szintén 0 pont. A kérdések sorrendje és témakörönkénti száma a KKK-ban szereplő előírásnak felel meg.

|  |  |
| --- | --- |
| **Témakör** | **Kérdések száma** |
| Elektronikai alapfogalmak, kapcsolódó fizikai törvények, alapvető elektronikai alkatrészek, elektromos mennyiségek mérési metódusai. | 1 |
| Számítógépeken és mobil informatikai eszközökön használt operációs rendszerek telepítési és frissítési módja, alapvető beállítási lehetőségei. | 3 |
| Az otthoni és irodai informatikai környezetet alkotó legáltalánosabb összetevők szerepe, alapvető működési módjaik, a PC és a mobil eszközök főbb alkatrészei és azok szerepe. | 2 |
| Informatikai és távközlési berendezések alapvető karbantartási eljárásai és azok szükségességének okai. | 1 |
| Az informatikai hálózatok felépítése, alapvető technológiái, protokolljai és szabványai. Az otthoni és irodai hálózatok legfontosabb összetevőinek szerepe, jellemzői, csatlakozási módjaik és alapszintű hálózati beállításaik. | 1 |
| A kis- és közepes vállalati hálózatok legfontosabb összetevőinek (pl. kábelrendező szekrény, kapcsoló, forgalomirányító) szerepe, jellemzői, csatlakozási módjaik és alapszintű hálózati beállításaik. | 1 |
| A fontosabb hálózatbiztonsági elvek, szabályok, támadás típusok, valamint szoftveres és hardveres védekezési módszerek. | 1 |
| A legmodernebb információs technológiák és trendek. | 3 |
| A Git, valamint a csoportmunkát támogató eszközök és online szolgáltatások célja, működési módjai, legfontosabb funkciói. | 1 |
| Projektmenedzsment | 1 |

1. Melyik eszköz fogyaszt több energiát folyamatosan felkapcsolt állapotban: egy 30W-os hagyományos izzó 6 órán keresztül, vagy egy 10W-os energiatakarékos izzó 24 óra alatt?
   1. hagyományos izzó
   2. energiatakarékos izzó
   3. mindkettő egyforma
   4. 110V-os hálózaton a hagyományos, 230V-os hálózaton az energiatakarékos
2. Mit takar a GUI rövidítés?
   1. A grafikus felhasználói felület rövidítése.
   2. Windows parancs a gép újraindításához.
   3. Az elektronikus levelezés hálózati protokollja.
   4. Linuxos fájlrendszer típus, fejlett jogrendszert és titkosítást is támogat.
3. Mit tudok elvégezni a Windows operációs rendszer „Eszközkezelő” felületén?
   1. ütemezett feladat készítése
   2. meghajtóprogram frissítése
   3. lefagyott program kilövése
   4. új felhasználó létrehozása
4. Frissíthető-e egy régebbi Windows XP a legújabb Debian Linux operációs rendszerre?
   1. Nem, csak Windows 7-től felfelé van erre lehetőség.
   2. Igen, minden beállításunk megmarad.
   3. Igen, de a legtöbb programot újra kell telepíteni utána.
   4. Nem, a két operációs rendszer alapvetően más, nincs lehetőség frissítésre.
5. Melyik PC csatlakozót jellemezzük: lapos aljzat, sok alaplapon 6-8 darab is található belőle, elsősorban perifériák adatátvitelére szolgál, de tápellátásra is jó?
   1. PS/2
   2. PCMCIA
   3. USB
   4. RJ-45
6. Melyik igaz állítás asztali számítógépek és mobil eszközök összehasonlításakor?
   1. Érintőképernyője csak telefonnak vagy legfeljebb tabletnek lehet, notebookba nem szerelhető.
   2. Androidot futtató okostelefonban nincs RAM memória, csak ROM.
   3. Apple IOS eszközök telepíthetnek alkalmazásokat a Google Play-ből, de csak feltört készüléken.
   4. Okostelefonhoz is csatlakoztathatunk számítógépes egeret.
7. Melyik karbantartási feladatot nem szükséges, sőt, nem is ajánlott SSD tárolón elvégezni?
   1. töredezettségmentesítés
   2. víruskeresés
   3. operációs rendszer frissítés
   4. chkdsk ellenőrzés
8. Mi jellemzi a keresztkötésű UTP kábelt?
   1. két optikai szálból áll
   2. árnyékolatlan koaxiális kábel
   3. négy érpár alkotja
   4. 9 tűs csatlakozója van
9. Mi történik, ha egy kliens PC-nek nem állítunk be alapértelmezett átjárót, csak IP-címet és alhálózati maszkot?
   1. Ilyen nem lehetséges, kötelező beállítás.
   2. Az alhálózati maszkból kiszámolja.
   3. DHCP-vel kér magának.
   4. Az alhálózatán kívül levő állomásokkal nem tud kommunikálni.
10. Mi igaz a makróvírusokra?
    1. Méretük néhányszáz byte.
    2. Word dokumentumokhoz csatolják magukat.
    3. Önállóan terjednek a hálózaton keresztül.
    4. Az otthoni forgalomirányítón nem tudnak átjutni.
11. Egy kollégánk azt meséli, hogy virtuális gépet futtat a céges számítógépén. Mit jelenthet ez?
    1. Letörölte a Windows-t és Linuxot telepített a helyére.
    2. Illegális kulccsal telepítette a Windows-t, hogy a rendszergazda ne tudja követni.
    3. Google Drive tárhelybe töltötte fel az állományait és becsatolta meghajtóként.
    4. Windows alatt ablakban Linuxot indított el.
12. Mi igaz a felhő alapú tárhely használatára?
    1. Előnye, hogy szinte bárhonnan elérhetem az állományaimat.
    2. Ez az a technológia, amikor két merevlemezt RAID tömbbé alakítok.
    3. Virtuális gépet kell telepíteni a használatához.
    4. Veszélyes, mert ezzel a fájljaim automatikusan torrent oldalakra kerülnek fel.
13. A bankom weboldalára belépéskor beírtam a jelszavamat, ezután SMS-ben kaptam egy számot, amelyet szintén be kellene írnom, mert addig nem léptet be az oldal. Mi történik?
    1. Átverés, csalók meg akarják szerezni a telefonszámomat.
    2. Kétfaktoros hitelesítésnek hívják, így biztonságosabb.
    3. Így határozza meg a helyemet, hogy közeli bankautomatát tudjon ajánlani.
    4. Hibás volt a jelszó, a banki szoftver letiltja a telefonomat, hogy ne tudjak próbálkozni.
14. Melyik parancs adja hozzá a forras.txt fájlt a színpadhoz?
    1. git add forras.txt
    2. git commit forras.txt
    3. git push forras.txt
    4. git pull forras.txt
15. Melyik nem erőforrás típus a projektmenedzsment témakörben?
    1. anyag
    2. idő
    3. költség
    4. munka