1. **Feladat**

Anni és Panni három dobókockával játszik. Egyszerre feldobják a három kockát, és összeadják a három kockán kidobott számokat. Anni akkor nyer, ha a kockákon lévő számok összege 10-nél kisebb, Panni pedig ellenkező esetben. Sokat játszanak, de több feldobás után sem tudják eldönteni, hogy melyiküknek kedvez a játék. Írjon programot kocka.py néven, amely modellezi a játékot, és segít eldönteni, hogy kinek kedvez a játék! A program *N* alkalommal dobja fel a három kockát, és számolja meg, hogy hány esetben volt Anni, és hány esetben volt Panni a nyertes!

1. Kérje be a felhasználótól *N* értékét, vagyis a feldobások számát, és tárolja el a kapott értéket!
2. Végezzen *N* feldobást a három kockával úgy, hogy minden feldobásnál generál három véletlenszámot 1 és 6 között!
3. Minden feldobás után írja ki a kockán lévő számokat, valamint azok összegét, és azt is, hogy ki nyert. A kiírás egy sorban történjen, az alábbi mintához hasonlóan!
4. A feldobások után egy mondatban írja ki, hogy hány alkalommal kedvezett az egyik, és hány alkalommal a másik játékosnak a szerencse!

**MINTA**

Hány alkalommal legyen feldobás? ***5***

Dobás: 4 + 1 + 2 = 7 Nyert: Anni

Dobás: 5 + 4 + 1 = 10 Nyert: Panni

Dobás: 5 + 3 + 3 = 11 Nyert: Panni

Dobás: 4 + 3 + 3 = 10 Nyert: Panni

Dobás: 3 + 2 + 2 = 7 Nyert: Anni

A játék során 2 alkalommal Anni, 3 alkalommal Panni nyert.

1. **feladat**

Írjon programot, amely három diák dolgozatát osztályozza le!   
Ehhez

1. Készítsen függvényt, ami az összpontszám és a diák által elért pontszám ismeretében leosztályozza a dolgozatot az alábbiak szerint:

* jeles (5): 85%-100%
* jó (4): 70%-84.9999%
* közepes (3): 55%-69.9999%
* elégséges (2): 40%-54.9999%
* elégtelen (1): 0%-39.9999%

1. Kérje be dolgozat maximális pontszámát!
2. Kérje be a három diák nevét és pontszámát!
3. A függvény segítségével osztályozza le a három dolgozatot!
4. Írja ki a három tanuló dolgozatának átlagát!

**MINTA:**

Mennyi a dolgozat maximális pontszáma: ***100***

A(z) 1. tanuló:

Neve: ***Gipsz Jakab***

Pontszáma: ***99***

Gipsz Jakab osztályzata: jeles (5)

A(z) 2. tanuló:

Neve: ***Teszt Elek***

Pontszáma: ***55***

Teszt Elek osztályzata: közepes (3)

A(z) 3. tanuló:

Neve: ***Winch Ester***

Pontszáma: ***41***

Winch Ester osztályzata: elégséges (2)